Drie sterf, 7 beseer in gru-botsing op N4 | Maroela Media
Drie mense is dood en sewe beseer toe twee voertuie Sondag op die N4 naby Mbombela (Nelspruit) in Mpumalanga gebots het.
Chris Botha, woordvoerder van Netcare 911, het gesê die botsing het omstreeks 11:40 naby Schoemanskloof gebeur.
Volgens Botha het 'n bestuurder in die reën by 'n afdraande beheer oor sy voertuig verloor en met 'n motor wat van voor gekom het, gebots. By paramedici se aankoms op die toneel het wrakstukke verspreid oor die toneel gelê en die voertuigwrakke het op die ryvlak gestaan. "Die impak van die botsing was só erg dat die agtersitplek van die eerste voertuig saam met drie vroue uit die voertuig geslinger is," het Botha gesê.
Twee van dié vroue was in 'n kritieke toestand en die derde ernstig beseer.
Botha het gesê nog drie vroue in die eerste motor is op slag dood. Hulle was in die wrak van die voertuig vasgekeer.
Vier vroue wat in die tweede motor was, het ook almal ernstige beserings opgedoen.
"Paramedici het onverpoosd gewerk om die beseerdes op die toneel te stabiliseer voordat hulle na verskillende hospitale gehaas is," het Botha gesê.
Openbare beskermer moet Gupta-verslae vrystel
Sterkte aan die families. Maar spoed was hier betrokke – te vinnig gery en motor het in die reen ook gegly op nat pad.
Maak net die sin 'Hulle was in die wrak van die vasgekeer' (par. 5) reg. Dalk iets soos 'Hulle was in die wrak vasgekeer'.
dis hartseer. mense ry soos besetenis op daai pad
Ek ry gereeld daai pad. Mense vat kanse. Dit is n 100 sone en mense gaan verby op sperstrepe en draaie. Ek stem spoed en nalatigheid het hier n rol gespeel. Jammer vir die families.
Ons kom nou die lang naweek van Nelspruit af, ek kan se, die mense vloek ons as ons die spoedgrens behou. Kyk, jy ry 60 in 'n 60 sone, en dan kom hulle verby jou dat dit lyk of jy stil staan. Op die hoofweg, ry ek 120, taxis trokke en karre kom verby geskanier en kyk jou aan asof jy 'n drup is. Mense jaag erg op daai pad, om beheer te verloor in die reen beteken dit klaar jy het te vinnig gery vir die omstandighede. Maar dis erg dat mense nog moet sterf op die pad.